ক্যান্সার চিকিৎসায় নতুন একটা পদ্ধতি আবিষ্কার করেছেন ভারতের এক চিকিৎসক। তিনি ভারতীয় সেনাবাহিনীর সাবেক মেজর। ১৯৯৯ সালে ভারত-পাকিস্তানের মধ্যকার কার্গিল যুদ্ধ চলাকালে তিনি সৈনিকদের সুস্থ করে তুলতে কার্গিলের হাসপাতালে দাঁড়িয়ে দিন-রাত চিকিৎসা দিয়ে গেছেন। লড়াইটা আজও বজায় রেখেছেন তিনি। তবে যুদ্ধক্ষেত্র আজ আর কার্গিল নয়, লড়াইয়ের ময়দান এখন দিল্লির অল ইন্ডিয়া ইনস্টিটিউট অব মেডিক্যাল সায়েন্সেস (এইমস)। লক্ষ্য একটাই, কীভাবে ক্যান্সার আক্রান্ত রোগীদের অল্প সময়ে সঠিক পদ্ধতিতে অস্ত্রোপচার করে দ্রুত সুস্থ করে তোলা যায়।